» 01. Introducció

Actualment, es parla d’una nova cultura de l’envelliment que,
segons Rodríguez-Prado del Castillo y López Ferrer (2017) (Lázaro
& Madariaga, 2019 p.69), es pot sintetitzar en tres idees: La
primera és entendre que la vida és desenvolupament, que envellir
és canviar, evolucionar i avançar. En segon lloc, les persones
grans han de ser protagonistes de la seva vida i han de voler
participar en la vida social en primera persona responent a les
seves demandes, interessos, desitjos, gustos i motivacions. I en
tercer lloc, s’ha de reconèixer la participació com a element
fonamental per a un envelliment satisfactori.

A partir de l’edat dels 50 anys, les piràmides de població ja
mostren una diferència pel que fa a nombre d’homes i dones.
Aquesta diferència no deixa de créixer a favor de les dones fins
a una diferència de prop de 402.000 dones més que homes en les
franges de més edat, segons dades de (Rodríguez Cabrero et al.,
2013). En aquest sentit, quan es parla del col·lectiu de persones
grans, parlem d’una població cada cop més feminitzada. Aquest
fenomen s’ha anomenat la feminització de la vellesa.

Arrel d’aquesta afirmació, es considera essencial poder
desenvolupar accions que acompanyin a les dones grans i que
responguin a les seves demandes, interessos i desitjos, tot
fent-les partícips de la creació dels projectes.

» 02. Avaluació dels objectius de la I Jornada

a. Millorar el recursos de suport i acompanyament a les dones
grans que viuen soles i, especialment, aquelles que es troben en
una situació de fragilitat emocional o mental (per pèrdua recent
de la parella, etc.)

Arrel del projecte RADARS, tot i que no és un projecte concret
per dones, s’ha pogut arribar a moltes persones en situació de
soledat i fragilitat emocional. A més a més, des dels casals de
gent gran s’ha dut a terme un conjunt de projectes i accions per
poder fer un acompanyament acurat.

b. Millorar els serveis sanitaris i socials del districte tenint
en compte les necessitats de les dones grans. Fomentar el treball
en xarxa, formal i no formal, millorar la comunicació i tenir un
mapa de recursos compartits entre professionals que treballen amb
dones grans des d’àmbits diferents.

La creació de les taules comunitàries de salut dels barris que
composen el Districte, ha facilitat la coordinació i el treball
en xarxa entre els centres de salut, entitats i comunitat.

El mapa de recursos compartits no s’ha realitzat però està en
procés de poder-lo desenvolupar i fer-ne difusió.

c. Crear espais de trobada i relació (casals i/o espais a
equipaments i serveis) especialment orientats i dissenyats per a
les dones grans. Fomentar activitats específiques per a elles,
adaptar els horaris, la temàtica, etc

Tot i que s’ha estat treballant en aquest objectiu, cal dir que
no s’ha arribat a assolir-lo, per aquest motiu serà un repte de
futur. Cal codissenyar activitats amb les dones grans que hi
participaran i adaptar la realitat a les seves necessitats.

» 04. Reptes de futur

a. Promoure, estimular i consolidar projectes especialment
orientats i dissenyats per a les dones grans.

Aquest repte es vol aconseguir a partir d’enquestes de valoració
directes a les dones, activitats d’interès i voluntat de les
dones i no només lligades al 8M i Generar espais de què volen per
conèixer les necessitats

b. Crear espais de comunicació entre els serveis que tenen dones
grans com a usuàries per donar resposta coordinada a les
necessitats que es detectin.

Cal tenir informació de Serveis Socials, RADARS, CAPs,
biblioteques... per poder saber què programar i quines
necessitats s’hi estan fent i cal continuar o canviar i fer mapa
o infografia per saber els serveis, les associacions... en
relació a la dona: Transversal a nivell de Jornada

c. Millorar el recursos de suport i acompanyament a les dones
grans que viuen soles i, especialment, aquelles que es troben en
una situació de fragilitat emocional o mental (per pèrdua recent
de la parella, etc.) .

Mantenir campanyes telefòniques i desenvolupar accions
específiques i professionalitzades de suport a dones en situació
de fragilitat.

d. Capacitar les professionals de les dones grans

Aquesta capacitació comptarà amb formacions sobre violència
masclista i dotació d’eines sobre les situacions de risc:
formació, protocol d’actuacions...